CELEX: 62015TN0251
Language: hu
Date: 2015-05-14 00:00:00
Title: T-251/15. sz. ügy: 2015. május 14-én benyújtott kereset – Espírito Santo Financial (Portugal) kontra EKB

27.7.2015   
            
            
               HU
            
            
               Az Európai Unió Hivatalos Lapja
            
            
               C 245/34
            
         2015. május 14-én benyújtott kereset – Espírito Santo Financial (Portugal) kontra EKB
   (T-251/15. sz. ügy)
   (2015/C 245/40)
   Az eljárás nyelve: angol
   
      Felek
   
   
      Felperes: Espírito Santo Financial (Portugal), SGPS SA (Lisszabon, Portugália) (képviselők: R. Oliveira, N. Cunha Barnabé és S. Estima Martins ügyvédek)
   
      Alperes: Európai Központi Bank
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Központi Banknak (EKB) az EKB/2004/3 határozat 8. cikkének (3) bekezdése alapján hozott 2015. március 4-i azon hallgatólagos határozatát (hallgatólagos határozat), amelyben megtagadta az EKB azon 2014. augusztus 1-jei határozatához való teljes hozzáférést, amelyben felfüggesztette a Banco Espírito Santo SA-nak az eurórendszer monetáris politikájában résztvevő félként fennálló jogállását, és amelyben arra kötelezte az említett bankot, hogy teljes mértékben fizesse vissza az eurórendszerrel szemben fennálló 10 milliárd EUR összegű tartozását, illetve amely hallgatólagos határozatban megtagadta az EKB birtokában lévő valamennyi, az említett határozathoz bármely módon kapcsolódó dokumentumhoz való hozzáférést;
            
         
               —
            
            
               semmisítse meg az EKB 2015. április 1-jén hozott kifejezett határozatát (kifejezett határozat), amelyben megtagadta a fent említett dokumentumokhoz való teljes hozzáférést;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első, a hallgatólagos határozattal kapcsolatban az indokolási kötelezettség megsértésére alapított jogalap
               
                           —
                        
                        
                           A felperes előadja, hogy a hallgatólagos határozat, mivel nem mutatja be a kért EKB-dokumentumokhoz való teljes hozzáférés megtagadásának indokait, nem tesz eleget az indokolási kötelezettségnek, és ezért meg kell semmisíteni.
                        
                     
         
               2.
            
            
               A második, a kifejezett határozattal kapcsolatban az indokolási kötelezettségnek a Kormányzótanács határozatával összefüggésben történő megsértésére alapított jogalap
               
                           —
                        
                        
                           A felperes előadja, hogy a kért információkhoz való hozzáférést megtagadó kifejezett határozatot meg kell semmisíteni, mivel az nem tesz eleget az indokolási kötelezettségnek annyiban, i. amennyiben csak általános megállapításokat tartalmaz az EKB/2004/3 határozat 4. cikkében felsorolt, hivatkozott kivételekkel kapcsolatban, és különösen ii. amennyiben nem mutatja be annak indokait, hogy az EKB/2004/3 határozat 4. cikke (1) bekezdése a) pontjának első francia bekezdésében bemutatott kivétel miért igazolná a felperes hozzáféréshez való jogának a korlátozását.
                        
                     
         
               3.
            
            
               A harmadik, a kifejezett határozattal kapcsolatban az EKB/2004/3 határozat 4. cikke (1) bekezdése a) pontja első, második és hetedik francia bekezdésének a megsértésére alapított jogalap
            
         
               4.
            
            
               A negyedik, a kifejezett határozattal kapcsolatban az EKB/2004/3 határozat 4. cikke (2) bekezdése első francia bekezdésének a Kormányzótanács határozataival összefüggésben történő megsértésére alapított jogalap
            
         
               5.
            
            
               Az ötödik, a kifejezett határozattal kapcsolatban az indokolási kötelezettségnek az Igazgatóság javaslataival összefüggésben történő megsértésére alapított jogalap
               
                           —
                        
                        
                           Az alperes előadja, hogy a kifejezett határozatot meg kell semmisíteni, mivel nem tesz eleget az indokolási kötelezettségnek annyiban, i. amennyiben csak általános megállapításokat tartalmaz az EKB/2004/3 határozat 4. cikkében felsorolt, hivatkozott kivételekkel kapcsolatban; ii. amennyiben nem mutatja be a felperes által kért egyedi információhoz való hozzáférés megtagadásának bármely különleges indokát; iii. amennyiben elmulasztotta megindokolni, hogy az EKB/2004/3 határozat 4. cikke (1) bekezdése a) pontjának hetedik francia bekezdése alapján miért nem közölte az információkat; iv. amennyiben elmulasztotta megindokolni, hogy az EKB/2004/3 határozat 4. cikke (2) bekezdésének első francia bekezdése alapján miért nem közölte az információkat; v. amennyiben elmulasztotta megindokolni, hogy az EKB/2004/3 határozat 4. cikkének (3) bekezdése alapján miért nem közölte az információkat.